MUNICIPIUL  TIMISOARA                                                                     

DIRECȚIA CALITATEA VIEȚII
BIROUL AVIZE ȘI CONTROL MEDIU,
           

  TMI2023-002610/30.06.2023
RAPORT DE SPECIALITATE

privind aprobarea Procedurii de reglementare a modului de implementare a 

“Programului  privind  casarea autovehiculelor uzate - Rabla Locală”

 în Municipiul Timisoara, derulat în cofinanțare cu Administrația Fondului pentru Mediu
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea Procedurii de reglementare a modului de implementare a “Programului  privind  casarea autovehiculelor uzate - Rabla Locală”  în Municipiul Timisoara, derulat în cofinanțare cu Administrația Fondului pentru Mediu.
Prin H.C.L.M.T. nr. 51/06.02.2023 privind aprobarea Bugetului Local al Municipiului Timișoara pe anul 2023, s-a aprobat suma de 2.850.000 lei ca stimulent pentru casarea autovehiculelor uzate, în baza Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanțare a Programului privind casarea autovehiculelor uzate.

La data de 04.04.2023 s-a publicat în Monitorul Oficial nr. 279, Ordinul nr. 864/30.03.2023 pentru modificarea anexei la Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanțare a Programului privind casarea autovehiculelor uzate.

Conform prevederilor art. 5 alin. 1 lit. s) din Ghidul de finanțare aprobat prin Ordinul nr. 864/30.03.2023, se acordă un stimulent pentru casare - suma nerambursabilă în cuantum de 3.000 lei acordată beneficiarului care a predat spre casare şi a radiat din circulație şi din evidența fiscală a delegatului un autovehicul uzat. Stimulentul pentru casare este constituit din suma de 2.400 lei alocată din Fondul pentru mediu şi suma de 600 lei susținută din surse proprii de către delegat- UAT. 

Prin H.C.L.M.T. nr. 155/25.04.2023 s-a aprobat participarea Municipiului Timișoara  la Programul privind casarea autovehiculelor uzate, derulat în cofinanțare cu Administrația Fondului pentru Mediu.

Conform prevederilor art. 17 din Ghidul de finanțare aprobat prin Ordinul nr. 864/30.03.2023, se stipulează următoarele: Încheierea contractului de delegare: 

(1) AFM comunică solicitanţilor admişi informări prin e-mail, cu confirmare de primire, privind aprobarea finanţării şi le transmite contractul de delegare în vederea semnării.

(3) Contractul de delegare se întocmeşte în două exemplare, câte unul pentru fiecare parte, şi se semnează de către reprezentantul legal al solicitantului sau de împuternicitul acestuia cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE.

(4) Contractul de delegare intră în vigoare la data semnării acestuia de către ambele părţi şi îşi încetează valabilitatea în termen de 3 ani de la data depunerii de către delegat a raportului de finalizare a proiectului.

(5) AFM publică lista delegaţilor pe pagina proprie de internet.

(6) Raportul de finalizare a proiectului se depune în termen de 30 de zile de la data utilizării finanţării acordate prin contractul de delegare.

(7) Finanţarea se utilizează numai după data intrării în vigoare a contractului de delegare şi numai în termenul de valabilitate a acestuia.

În data de 21 iunie 2023, Municipiul Timișoara a primit prin e-mail contractul de delegare de la Administrația Fondului de Mediu. Acesta a fost semnat corespunzător și transmis pe aceleași canale de comunicare prevăzute mai sus. 


Având în vedere prevederile art. 129 alin. (2) lit. b),  alin. (4) lit. g), din O.U.G. nr. 57/2019 privind Codul administrativ, cu modificările și completările ulterioare, 
În baza prevederilor art.133, 139 alin.(1)  și art.196 alin.1, lit. a) din  Ordonanța de Urgență a Guvernului nr.57/2019 - privind  Codul administrativ, cu modificările și completările ulterioare
PROPUNEM:
· Aprobarea Procedurii de reglementare a modului de implementare a “Programului de casarea autovehiculelor uzate - Rabla Locală” în Municipiul Timisoara, derulat în cofinanțare cu Administrația Fondului pentru Mediu;
· Ducerea la îndeplinire a proiectului se încredințează Direcției Fiscale, Direcției Economice, Biroului Avize și Control Mediu, din cadrul Primăriei Municipiului Timișoara.

ȘEF BIROU AVIZE ȘI CONTROL MEDIU




               Victor Cătălin BIRDA

